**ŠTATÚT SPOTREBITEĽSKEJ PROPAGAČNEJ SÚŤAŽE**

*Chceš luxus a trochu raja? Odleť rovno do DUBAJA!*

**Preambula**

Tento Štatút spotrebiteľskej propagačnej súťaže „***CHCEŠ LUXUS A TROCHU RAJA? ODLEŤ ROVNO DO DUBAJA*!**“ (ďalej len „propagačná súťaž“ alebo len „súťaž“) je záväzným dokumentom, ktorý upravuje pravidlá súťaže a presne určuje podmienky riadneho priebehu súťaže (ďalej len „štatút“), pri ktorej jej účastníci určení náhodným výberom získajú výhry.

**1.**

**Vyhlasovateľ súťaže**

* 1. Organizátorom súťaže je spoločnosť GAS Familia, s.r.o. Stará Ľubovňa, so sídlom Prešovská 8, 064 01 Stará Ľubovňa, IČO: 31 691 552, zapísaná v Obchodnom registri Okresného súdu Prešov, Oddiel sro, vložka č. 1766/P (ďalej len „organizátor“

**2.**

**2.1** Spotrebiteľská propagačná súťaž slúži len na podporu predaja výrobkov organizátora súťaže produktovej rady FAMILIA Premium.

|  |
| --- |
| **FAMILIA Premium 1 l** |
| FAMILIA Premium Vodka |
| **FAMILIA Premium 0,7l** |
| FAMILIA Premium Vodka |
| FAMILIA Premium Lime |
| FAMILIA Premium Cranberry |
| FAMILIA Premium Blackcurrant |
| **FAMILIA Premium 0,5l** |
| FAMILIA Premium Vodka |
| **FAMILIA Premium 0,2 l** |
| FAMILIA Premium Vodka |
| FAMILIA Premium Lime |
| FAMILIA Premium Cranberry |
| FAMILIA Premium Blackcurrant |

|  |
| --- |
| **DUO PACK balenie** |
| FRUXI Garden Pomaranč 1 l PET Z |
| FAMILIA Premium Vodka 0,7 l |

(ďalej aj ako „propagovaný výrobok organizátora“ alebo produkty „FAMILIA Premium“).

**3.**

**Termín konania súťaže**

**3.1** Súťaž sa uskutoční na území Slovenskej republiky v období od 01.06.2025 (00:00:01) do 31.08.2025 (23:59:59) pre výhry uvedené v čl. 6. ods. 6.1 písm. a) až d) tohto štatútu.

**4.**

**Osoby oprávnené zúčastniť sa súťaže**

**4.1** Právo zúčastniť sa súťaže má každý občan Slovenskej republiky, s trvalým pobytom na území Slovenskej republiky, starší ako 18 rokov.

**4.2** Súťaže sa nesmú zúčastniť osoby, ktoré sú v pracovnom pomere alebo v pomere obdobnom pracovnému pomeru k organizátorovi, agentúre a k iným osobám, ktoré sa priamo podieľajú na činnostiach súvisiacich s organizovaním súťaže a osoby im blízke v zmysle ustanovenia §16 Občianskeho zákonníka. V prípade, že sa výhercom stane takáto vylúčená osoba, výhra nebude odovzdaná a v prípade, že výhra jej bola odovzdaná, je táto osoba povinná výhru vrátiť organizátorovi bezodkladne na základe jeho písomnej výzvy alebo agentúry resp. nahradiť organizátorovi plnú hodnotu príslušnej výhry.

**5.**

**Pravidlá súťaže**

**5.1** Účastníkom súťaže sa môže stať každý (v zmysle čl. 4. štatútu), kto v období konania súťaže podľa čl. 3:

**a)** splní podmienky účasti uvedené v tomto štatúte a na webstránke <https://www.familiapremium.sk/sutaz/>

**Podmienky pre účasť v predajniach 1. day:**

Spotrebiteľ si zakúpi v ktorejkoľvek predajni 1. day aspoň 1 kus produktu FAMILIA Premium, v ľubovoľnej veľkosti a príchute, alebo 1 kus DUOPACK balenie produktu FAMILIA Premium 0,7 l a FRUXI Garden 1 l. Využitím vernostnej kartičky pri nákupe FAMILIA Premium produktov je spotrebiteľ automatický zaradený do žrebovania.

**Podmienky pre účasť mimo nákupu propagovaného výrobku v predajni 1.DAY:**

Po uskutočnení nákupu FAMILIA Premium produktov sa spotrebiteľ musí zaregistrovať na oficiálnej webovej stránke FAMILIA Premium a nahrať fotografiu svojho pokladničného dokladu.

**b)** si zakúpi aspoň 1 kus propagovaného výrobku organizátora ľubovoľnej veľkosti a príchute, a preukáže tento nákup organizátorovi súťaže zaregistrovaným pokladničného dokladu z elektronickej registračnej pokladne na webovej stránke <https://www.familiapremium.sk/sutaz/>. Ako dôkaz o nákupe, uvedie dátum nákupu a čas, ktorý sa nachádza na pokladničnom doklade, spolu so svojimi kontaktnými údajmi (meno, priezvisko, adresa, telefón, emailová adresa) a nahrá fotografiu svojho pokladničného dokladu.

**c)** a je starší ako 18 rokov.

**d)** Spotrebiteľ je povinný uchovať originál pokladničného dokladu o kúpe produktov počas celej doby trvania súťaže a najmenej 30 dní po jej skončení. Organizátor môže vyžadovať predloženie dokladu ako dôkaz pri odovzdávaní ceny. V prípade, že účastník nebude schopný predložiť doklad o kúpe produktu, jeho nárok na výhru zaniká.

**5.2** Každý účastník súťaže môže získať viac ako jednu cenu. Účastník súťaže, ktorý už získal jednu z cien nebude z ďalšieho žrebovania vylúčený.

**6.**

**Ceny v súťaži**

**6.1** Ceny v súťaži sú:

**Týždenné ceny spolu:**

1. 1. miesto: 13x Tablet LENOVO Tab M11 Luna Grey.
2. 2. miesto: 13x Krups Nespresso Essenza mini
3. 3. miesto: 13x Zásoba fliaš FAMILIA Premium

**Hlavná cena:**

1. 1x Voucher na týždenný pobyt v DUBAJI pre 2 osoby

**Výhry v súťaži podliehajú dani z príjmu fyzických osôb v zmysle zákona č. 595/2003 Z.z. o dani z príjmov v platnom znení, v prípade ak ich nadobúdacia hodnota presahuje hranicu stanovenú zákonom (350€)**

**7.**

**Žrebovanie cien v propagačnej súťaži**

**7.1** Žrebovanie cien v propagačnej súťaži sa uskutočni pre ceny uvedené v čl. 6 ods. 6.1 písm. a) až d)

Žrebovanie týždenných cien prebieha 1x (jedenkrát) týždenné počas trvania súťaže, a to vždy v pondelok nasledujúci po ukončení daného kalendárneho týždňa.

Prvé žrebovanie sa uskutoční dňa 09.06.2025 a to z registrácii uskutočnených od 01.06.2025.

Druhé žrebovanie sa uskutoční dňa 16.06.2025 a to z registrácii uskutočnených od 09.06.2025. Tretie žrebovanie sa uskutoční dňa 23.06.2025 a to z registrácií uskutočnených od 16.06.2025.

Štvrté žrebovanie sa uskutoční dňa 30.06.2025 a to z registrácií uskutočnených od 23.06.2025.

Piate žrebovanie sa uskutoční dňa 07.07.2025 a to z registrácií uskutočnených od 30.06.2025.

Šieste žrebovanie sa uskutoční dňa 14.07.2025 a to z registrácií uskutočnených od 07.07.2025.

Siedme žrebovanie sa uskutoční dňa 21.07.2025 a to z registrácií uskutočnených od 14.07.2025.

Osme žrebovanie sa uskutoční dňa 28.07.2025 a to z registrácií uskutočnených od 21.07. 2025.

Deviate žrebovanie sa uskutoční dňa 04.08. 2025 a to z registrácií uskutočnených od 28.07. 2025.

Desiate žrebovanie sa uskutoční dňa 11.08.2025 a to z registrácií uskutočnených od 04.08.2025.

Jedenáste žrebovanie sa uskutoční dňa 18.08.2025 a to z registrácií uskutočnených od 11.08.2025.

Dvanáste žrebovanie sa uskutoční dňa 25.08.2025 a to z registrácií uskutočnených od 18.08.2025.

Trináste žrebovanie sa uskutoční dňa 01.09.2025 a to z registrácií uskutočnených od 25.08.2025.

Žrebovanie výhercu **hlavnej ceny** sa uskutoční 01.09.2025 a to z registrácií uskutočnených od 01.06.2025.

Každý týždeň sa vyžrebuje výherca týchto cien:

1. 1. miesto: 1x Tablet LENOVO Tab M11 Luna Grey.
2. 2. miesto: 1x Krups Nespresso Essenza mini
3. 3. miesto: 1x Zásoba fliaš FAMILIA Premium

**Do žrebovania o hlavnú cenu a týždenné ceny sú zapojení všetci zaregistrovaní súťažiaci, ktorí nakúpili v predajni 1.DAY ale aj mimo predajni 1.DAY v čase trvania súťaže.**

**7.2** Výhercovia budú vyžrebovaní z účastníkov, ktorí splnili podmienky uvedené v štatúte.

**7.3** Ceny nie sú právne vymáhateľné.

**7.4** Každý účastník súťaže môže získať viac ako jednu cenu. Účastník súťaže, ktorý už získal jednu z cien nebude z ďalšieho žrebovania vylúčený.

**8.**

**Oznámenie výsledkov propagačnej súťaže a prihlásenie sa o výhru**

**8.1** Výhercovia súťaže budú o výhre upovedomení organizátorom súťaže na ktoromkoľvek z kontaktných údajov uvádzaných pri registrácií (čl. 5. ods. 5.1 písm. b) tohto štatútu).

**8.2** Výsledky žrebovania budú zverejnené na internetovej stránke<https://www.familiapremium.sk/sutaz/> uvedením mena, prvého písmena z priezviska a mesta, a to po dobu min. 5 pracovných dní odo dňa nasledujúceho po žrebovaní cien.

**8.3.** Ak sa nepodarí skontaktovať s ktorýmkoľvek výhercom na ktoromkoľvek z výhercov

uvádzaných kontaktných údajov uvádzaných pri registrácii (čl. 5. ods. 5.1 písm. b) tohto

štatútu) do uplynutia lehoty uvedenej v ods. 8.2 tohto článku štatútu nárok výhercu na výhru

zaniká a organizátor súťaže je oprávnený rozhodnúť o ďalšom postupe.

**9.**

**Spôsob odovzdania výhry**

**9.1.** Výhercom cien uvedených v čl. 6 ods. 6.1 písm. a) až d) tohto štatútu budú výhry odovzdané – doručené prostredníctvom doporučenej zásielky, doručovanej Slovenskou poštou alebo kuriérskou službou, a to najneskôr do 30 pracovných dní odo dňa nasledujúceho po zverejnení oznámenia o výhre podľa článku 8. I. ods. 8.1 štatútu. Termín odovzdania – doručenia výhry prostredníctvom poštovej alebo kuriérskej služby bude určený v písomnom oznámení v zmysle čl. 8. ods. 8.1. Hlavné výhry budú odovzdané osobne v sídle spoločnosti GAS Familia s.r.o. Stará Ľubovňa.

**9.2.** V prípade, že sa výhercovi cien uvedených v čl. 6 ods. 6.1 písm. a) až d) tohto štatútu nepodarí doručiť zásielku na adresu uvedenú v zaslaných kontaktných údajoch a výherca sa neprihlási u organizátora o výhru do 14 dní do dňa márneho uplynutia odbernej lehoty alebo neúspešného doručenia zásielky na adresu uvedenú v zaslaných kontaktných údajov, stráca takýto výherca nárok na výhru a organizátor je oprávnený rozhodnúť o jej ďalšom použití.

**9.3.** Organizátor nezodpovedá za prípadu stratu, poškodenie, zničenie alebo odcudzenie výhry, ku ktorej došlo po odovzdaní výhry kuriérskej službe alebo Slovenskej pošte na doručenie výhercovi.

**9.4.** Výherca nemá právo výhru previesť na tretiu osobu.

**9.5.** Výherca cien je povinný zdaniť výhru v zmysle zákona č. 595/2003 Z. z. o daní z príjmov v znení neskorších predpisov. Hodnotu cien v zmysle § 8 ods. 10 zákona č. 595/2003 Z. z. o daní z príjmov v znení neskorších predpisov organizátor oznámil výhercovi na písomne požiadanie výhercu.

**9.6.** Organizátor súťaže má právo výhru výhercovi neodovzdať v prípade, že výherca preukázateľne porušil niektoré z ustanovení tohto štatútu, nesplnil podmienky účasti v súťaži , alebo svojím, konaním poškodil dobré obchodné meno organizátora.

**9.7**. Výsledky súťaže sú konečne, nie je možné namietať, regulárnosť jej priebehu a poskytnutia výhier. Účastníci súťaže berú na vedomie, že nemôžu požadovať ceny vo vyššej hodnote alebo vo väčšom množstve ako urči organizátor súťaže, a že nie sú oprávnení namiesto výhry požadovať peňažne plnenie. Na výhru (cenu) v súťaži nemá účastník právny nárok a výhru nie je možné vymáhať súdnou cestou. Organizátor súťaže nenesie žiadnu zodpovednosť za akékoľvek riziká a záväzky súvisiace s výhrou a jej užívaním.

**10.**

**Osobné údaje a osobnostné práva**

**10.1** Účasťou v súťaži spôsobom uvedeným v tomto štatúte dáva účastník súťaže organizátorovi súhlas so spracúvaním osobných údajov na účely účasti na súťaži, vyhodnotenia súťaže, doručenia výhry organizátorom súťaže. Poskytnuté e-mailové adresy môžu byť použité organizátorom aj na marketingové účely, konkrétne na zasielanie informácií o novinkách, akciách a ďalších marketingových kampaní súvisiacich s produktmi značky FAMILIA Premium.

Účastník ma právo kedykoľvek svoj súhlas so spracovaním osobných údajov na marketingové účely odvolať a to zaslaním e-mailu na [brand@gas-familia.sk](mailto:brand@gas-familia.sk). Právnym základom spracúvania osobných údajov je súhlas účastníka, ako dotknutej osoby, ktorý môžete kedykoľvek odvolať bez toho, aby to malo vplyv na zákonnosť spracúvania založeného na súhlase udelenom pred jeho odvolaním. Čas platnosti súhlasu uplynie po 6 mesiacoch po skončení súťaže. Osobné údaje budú poskytovane organizátorovi súťaže, ako príjemcovi. Osobné údaje nebudú poskytovane do tretej krajiny alebo medzinárodnej organizácií a ani nedôjde k profilovaniu. V prípade výhry budú osobne údaje výhercu v rozsahu a spôsobom uvedených v čl. 8 ods. 8.2. tohto štatútu. V súvislosti so spracúvaním osobných údajov poskytnutých účastníkom organizátorovi účastník nadobudne postavenie dotknutej osoby, ktorá má najmä právo na prístup k osobným údajom, právo na opravu osobných údajov, právo na vymazanie osobných údajov, právo na obmedzenie spracúvania osobných údajov, právo na prenosnosť údajov, právo namietať proti spracúvaniu osobných údajov (vrátane profilovania) a právo na to, aby sa na ňu nevzťahovalo rozhodnutie založené výlučne na automatizovanom spracúvaní (vrátane profilovania). Dotknutá osoba má súčasne právo podať sťažnosť organu dozoru, ktorým je Úrad na ochranu osobných údajov Slovenskej republiky. Organizátor vyhovie oprávnenej žiadosti dotknutej osoby vždy v rozsahu, v akom je to technický možné. Prípadne otázky týkajúce sa ochrany údajov adresujte zodpovednej osobe prostredníctvom e-mailovej adresy: brand @gas-familia.sk.

**10.2** Právo kedykoľvek odvolať súhlas, a to aj pred uplynutím doby, na ktorú bol tento súhlas udelený, môže dotknutá osoba uplatniť nasledujúcimi spôsobmi:

a) emailovou správou zaslanou na adresu: [brand@gas-familia.sk](mailto:brand@gas-familia.sk)

b) telefonicky na tel. čísle: +421 907 887 789

c) zaslaním písomnej žiadosti na korešpondenčnú adresu organizátora s uvedením textu „GDPR – odvolanie súhlasu“ na obálke.

**11.**

**Právo vyhlasovateľa súťaže meniť štatút propagačnej súťaže**

**11.1** Organizátor súťaže je oprávnený jednostranne meniť a dopĺňať tento štatút, pričom každá jednotlivá zmena alebo doplnenie je účinné okamihom jej zverejnenia na internetovej stránke <https://www.familiapremium.sk/sutaz/>

**12.**

**Osobitné ustanovenia**

**12.1** Organizátor nezodpovedá za akékoľvek škody, ktoré súťažiacim prípadne vznikli v súvislosti s účasťou v súťaži či v súvislosti s čerpaním/užívaním výhier.

**12.2** Organizátor súťaže nehradí účastníkom súťaže náklady, ktoré im vzniknú v súvislosti s ich účasťou v súťaži, resp. v súvislosti s výhrou v súťaži.

**12.3** Účasťou v súťaži vyjadruje každý účastník súťaže svoj súhlas s pravidlami tejto súťaže uvedenými v tomto štatúte.

**12.4** Súťaž je organizovaná ako spotrebiteľská propagačná súťaž, v zmysle § 4 ods. 6 zákona č. 30/20219 Z. z. o hazardných hrách a zmene o doplnení niektorých zákonov v znení neskorších predpisov a nie je hazardnou hrou.

**13.**

**Záverečné ustanovenia**

**13.1** Tento štatút nadobúda platnosť dňom jeho podpísania organizátorom súťaže a účinnosť dňom vyhlásenia súťaže.

**13.2** V prípade rozporu tohto štatútu súťaže s propagačnými materiálmi (napr. letákmi) týkajúcimi sa súťaže resp. v prípade iných nejasnosti, sa budú aplikovať príslušné ustanovenia tohto štatútu súťaže. Znenie tohto štatútu súťaže uverejneného na <https://www.familiapremium.sk/sutaz/> má prednosť.

**13.3** Organizátor súťaže si vyhradzuje právo zmeniť právo zmeniť podmienky, resp. pravidlá tejto súťaže, vrátane obdobia jej trvania a v odôvodnených prípadoch súťaž ukončiť. Organizátor súťaže si zároveň vyhradzuje právo posúdiť regulárnosť účasti jednotlivých účastníkov súťaže v súťaži, ako aj právo vylúčiť účastníka súťaže zo súťaže v prípade, ak vznikne podozrenie z akéhokoľvek manipulovania alebo ovplyvňovania výsledkov súťaže.

V Starej Ľubovni, dňa ................................ GAS Familia, s.r.o. Stará Ľubovňa

***Organizátor propagačnej súťaže***